Bjørn Odmar Andersen

Bjørn Odmar Andersen (født 14. mars 1943, død 4. januar 2008) var en norsk fotballspiller og fotballtrener. Han spilte for Ørn-Horten, Strømsgodset, Brann, Tønsbergs Turn og Sarpsborg. 

Han spilte for Brann i 1963 og 1964 mens han avtjente verneplikten på Haakonsvern. Han fikk 41 kamper for Brann, og ble seriemester med laget i 1963.

Andersen kom til Strømsgodset fra Ørn-Horten foran 1969-sesongen, og spilte i klubbens største periode – da klubben var blant de beste i Norge. På sine fem sesonger i klubben ble han norgesmester tre ganger, i 1969, 1970 og 1973. Han var også viktig i laget som vant seriemesterskapet i 1970. I Strømsgodsets statistikker står han bokført med 114 A-kamper og åtte scoringer.

I tillegg til Ørn, Brann og Strømsgodset spilte han mot slutten av karrieren også for Tønsberg Turn og Sarpsborg samtidig som han var trener for klubbene.

Bjørn Odmar Andersen fikk med seg ti A-landskamper i fotball. Han døde av prostatakreft.

Trenerkarriere 
 Ørn Horten 1976–1979,
 Tønsberg Turn 1980–1982,
 Sarpsborg FK 1983–1984,
 Strømsgodset 1985,
 Tønsberg FK 1987–1988,
 Falk 1989–1990 og 1992–1993,
 IL Runar 1994–1998.

Referanser

Eksterne lenker 
 

Norske fotballspillere
Norske landslagsspillere i fotball for herrer
Norske fotballtrenere
Norgesmestere i fotball
Fotballspillere for SK Brann
Fotballspillere for Strømsgodset TF
Fotballspillere for FK Ørn-Horten
Fotballspillere for Sarpsborg FK
Fotballtrenere for Strømsgodset IF
Personer fra Horten kommune
Fødsler i 1943
Dødsfall i 2008